Woord-Skatte Gemyn op Tsumeb: STILSTAAN BY DIE SKADUWEE?
Sojourner to 10-Israel 17 November 2012 19:29
Waarom se^ jou "jesus" dat ...> Mat 15:24 Maar Hy antwoord en sê: Ek is NET gestuur na die verlore skape van die huis van Israel?
Wie is hierdie "Huis van Israel" vir wie "jesus" aandui dat hy NET vir hulle gestuur is ?
En moet asb nie vir my se^ dat hierdie uitgesoekte groep die "israel vision" groep is nie want dit is beslis nie hulle nie !
So kom wys vir ons HRM mense hoe jy die "Woord" ken.
Johannes de Koning 18 November 2012 07:03
Bob dis vir my hartseer dat jou so minagtend van "jou Jesus" praat. Hy is my Verlosser en ek het Hom lief, wat sy lewe vir my gegee het.
Oor jou vraag, wil ek jou net aanraai om die hele Matteus te lees. Jesus het inderdaad in die eerste plek na Israel gekom. As Verbondsvolk kry hulle die eerste geleentheid tot bekering, maar dis baie duidelik in Matteus 28:19 dat Hy sy dissipels na alle nasies uitstuur. Dis in lyn met die belofte wat reeds aan Abraham gemaak is, dat alle nasies in hom geseend sal wees.
Sojourner to 10-Israel 18 November 2012 08:13
Nee, nee Johannes,
Antwoord my vraag asseblief
"...Wie is hierdie "Huis van Israel" vir wie "jesus" aandui dat hy NET vir hulle gestuur is ?...:
Jy het nie 'n idee nie , want jy ken nie die "ou" testament nie
Jesus is bloot 'n storie-karakter wat vir julle in die jare 325 opgedis is deur Keiser Konstantein ! Hy is 'n mite en sal nooit terugkeer na 'n kwansuise bruid wat nog hoereer met christ-mass en easter bunny nie.
Nou daar het jy dit van 'n HRM student wat die Bybel nie as sprokies verhaal [simboliek] sien en beleef nie.
Ek daag jou om hierdie kommentaar te plaas.
Johannes de Koning 18 November 2012 12:53
Ek plaas met graagte jou kommentaar, want dit wys aan almal dat die HRM nie net 'n verskil binne die Christelike geloof behels nie, maar 'n kultus op sy eie is.
Ek ken die Ou Testament nogal heel goed en het vanoggend nog uit die ontsagwekkende Eksodus hoofstuk 24 gepreek. Dis juis wonderlik om te sien hoedat die hele Ou Testament heenwys na en uitmond in ons Lewende Verlosser Jesus Christus, vir wie jy as 'n mite afskryf! Ek bely onomwonde saam met Tomas in Johannes 20:28 tov Jesus : "My Here en my God!"
Jy bedoel seker Konstantyn? Ja, ons is almal baie goed bewus van dwalinge wat sedert Konstantyn se tyd in die kerk ingesluip het (daarom is ek 'n Protestant en nie 'n Katoliek nie), maar die kerk van Jesus het lank reeds voor Konstantyn se bewind oor 'n groot gebied versprei. Jesus is nie 'n uitvindsel van Konstantyn nie, maar die Seun van God wat miljoene se lewe verander het en nog steeds verander. En, ja ek is nie 'n aanhanger van Vader Krismis of 'n bewonderaar van die Paashaas nie - so wees gerus!
(Die vraag oor Israel het ek reeds beantwoord binne die konteks van Matteus. Sien ook LUGFOTO VAN DIE BYBEL)